Miniştrii nu vor putea fi anchetaţi de procurori pentru ordonanţele sau hotârârile de Guvern pe care le-au semnat, dacă proiectul Codului Administrativ va fi adoptat în forma propusă de ministerul Dezvoltării.

Documentul prevede că miniştrii sunt singurii care pot stabili necesitatea şi oportunitatea emiterii actelor administrative. Şi stabileşte că acest lucru nu poate fi controlat de alte autorităţi, cum ar fi procurorii. Proiectul va intra în Guvern săptămâna viitoare.

„Codul Administrativ 99,9% va intra în şedinţa de Guvern, nu cea de mâine, în şedinţa de Guvern de săptămâna viitoare. E un proiect de hotărâre, el va veni în Parlament, Parlamentul va dezbate şi va decide. Nu mă puneţi să mă antepronunţ. O să vedeţi, e pe site deja formula”, a spus Paul Stănescu, ministrul Dezvoltării.